
Ministru kabineta noteikumi Nr. 685
Rīgā 2025. gada 19. novembrī (prot. Nr. 48 36. §)
Grozījumi Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai"
Izdoti saskaņā ar Lauksaimniecības un lauku attīstības likuma 5. panta 3.1 un ceturto daļu
· Izdarīt Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai" (Latvijas Vēstnesis, 2025, 42A. nr.) šādus grozījumus:
· 1. Izteikt 2.1. apakšpunktu šādā redakcijā:
· "2.1. lopkopības attīstībai – 4 981 597 euro:
· 2.1.1. ciltsdarbam un dzīvnieku audzēšanai – 2 628 321 euro:
· 2.1.1.1. ciltsdarba pasākumiem piensaimniecības nozarē – 1 274 719 euro;
· 2.1.1.2. ciltsdarba pasākumiem liellopu gaļas ražošanas nozarē – 453 179 euro, tai skaitā sertificētu tīršķirnes vaislas buļļu novērtēšanai – 278 636 euro un vismaz vienu gadu vecu buļļu novērtēšanai – 23 000 euro;
· 2.1.1.3. ciltsdarba pasākumiem cūkkopības nozarē – 195 000 euro;
· 2.1.1.4. ciltsdarba pasākumiem zirgkopības nozarē – 170 745 euro;
· 2.1.1.5. ciltsdarba pasākumiem aitkopības nozarē – 122 962 euro;
· 2.1.1.6. ciltsdarba pasākumiem kazkopības nozarē – 34 272 euro;
· 2.1.1.7. ciltsdarba pasākumiem netradicionālajās nozarēs – 124 364 euro;
· 2.1.1.8. dzīvnieku darbspēju un ģenētiskās kvalitātes popularizēšanas pasākumiem – 253 080 euro;
· 2.1.2. dzīvnieku līķu savākšanai, transportēšanai, pārstrādei un likvidēšanai – 1 873 440 euro;
· 2.1.3. dzīvnieku izcelsmes blakusproduktu savākšanai, transportēšanai un pārstrādei vai likvidēšanai – 120 000 euro;
· 2.1.4. veterinārās ekspertīzes izmaksu daļējai segšanai – 319 836 euro;
· 2.1.5. lauksaimniecības dzīvnieku gēnu bankas darbības nodrošināšanai – 40 000 euro;".
· 2. Izteikt 2.5. apakšpunktu šādā redakcijā:
· "2.5. pārtikas kvalitātes shēmām – 127 500 euro:
· 2.5.1. nacionālās pārtikas kvalitātes shēmas, bioloģiskās lauksaimniecības shēmas, aizsargātu ģeogrāfiskās izcelsmes norāžu, aizsargātu cilmes vietas nosaukumu un garantētu tradicionālo īpatnību shēmas veicināšanai – 120 000 euro;
· 2.5.2. aizsargātu ģeogrāfiskās izcelsmes norāžu, aizsargātu cilmes vietas nosaukumu vai garantētu tradicionālo īpatnību produkta reģistrācijai – 7500 euro;".
· 3. Izteikt 2.7. apakšpunktu šādā redakcijā:
· "2.7. 2024. gadā uzsākto atbalsta pasākumu izpildes finansējumam – 536 340 euro."
· 4. Izteikt 142.2.1.1. apakšpunktu šādā redakcijā:
· "142.2.1.1. 60 procentu no kopstenda platības (līdz 18 kvadrātmetriem vienam dalībniekam) nomas maksas, reģistrācijas un apdrošināšanas izmaksām, dalības maksas un citām organizatora vai tā oficiālā pārstāvja noteiktajām izmaksām par piedalīšanos starptautiskajā izstādē, papildus norādot arī 40 procentus, ko sedz kopstenda dalībnieks atbilstoši institūta izrakstītajam rēķinam (norādot detalizētu izmaksu aprēķinu);".
· 5. Izteikt 149. punktu šādā redakcijā:
· "149. Atbalstu dalībai kopstendā subsidēta pakalpojuma veidā par šo noteikumu 142.2. apakšpunktā minētajām izmaksām (izņemot šo noteikumu 142.2.1.1. apakšpunktā minēto kopstenda dalībnieka izmaksu daļu – 40 procentus) piešķir šādiem pretendentiem:
· 149.1. saskaņā ar regulas 2022/2472 24. pantu – sīkajiem (mikro), mazajiem un vidējiem saimnieciskās darbības veicējiem, kas:
· 149.1.1. atbilst regulas 2022/2472 I pielikumā norādītajiem kritērijiem;
· 149.1.2. nodarbojas ar Līguma par Eiropas Savienības darbību I pielikumā minēto lauksaimniecības un pārtikas produktu ražošanu un tirdzniecību un piedalās kopstendā ar šiem produktiem (izņemot zivsaimniecības produktus);
· 149.2. saskaņā ar regulu 2023/2831 vai regulu Nr. 1408/2013, nodrošinot šo noteikumu 5.4., 5.7., 5.12., 6.3. un 6.4. apakšpunktā, kā arī 7. un 9. punktā minēto de minimis atbalsta prasību izpildi attiecībā uz atbalsta piešķiršanu, datu glabāšanu un nelikumīgā valsts atbalsta atmaksu, – saimnieciskās darbības veicējiem, kas nodarbojas ar lauksaimniecības un pārtikas produktu ražošanu un tirdzniecību, bet neatbilst šo noteikumu 149.1. apakšpunktā minētajiem kritērijiem un piedalās kopstendā ar lauksaimniecības un pārtikas produktiem (izņemot zivsaimniecības produktus)."
· 6. Izteikt 157. punktu šādā redakcijā:
· "157. Pretendents 30 dienu laikā pēc dalības kopstendā iesniedz institūtā pārskatu par dalību kopstendā (21. pielikums), kā arī samaksā šo noteikumu 142.2.1.1. apakšpunktā minēto kopstenda dalībnieka izmaksu daļu – 40 procentus."

